**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12 datë 30.9.2021

I mbledhjes së këshillit bashkiak , e cila zhvillohet në sallën e mbledhjeve në Pallatin e Kulturës “ Labëria “. ( Ora 10.00)

Marrin pjesë :

1.Simo Petromilo 16.Edlira Kapllanaj

2.Frosina Qyrdeti 17.Gentjan Hamzaraj

3.Bujar Osmënaj 18.Kreshnik Tepelena

4.Andi Resulaj 19.Ervis Caushaj

5.Eglantina Imeraj 20.Edison Kapaj

6.Kasëm Mahmuti 21.Fatos Rukaj

7.Sulltëna Bilbilaj 22.Anxhela Aliraj

8.Rozina Kormuzi 23.Lindrit Beqiraj

9.Sokol Kushta 24.Liljana Breshani

10.Arben Meksi 25.Elona Toçaj

11.Ina Islamaj 26.Adiola Gjoka

12.Brunilda Saliaj 27.Brunilda Cani

13.Briseida Çakërri 28.Julian Bleta

14.Ramona Jaho 29.Istref Dobi

15.Grigor Dede 30.Jerina Dervishaj

Mungojnë :

1.Migena Balla

2.Klearda Rapushi

3.Sulejmën Bubeqi

4.Jonela Halili

5.Ervis Moçka

6.Roneda Muçaj

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

7.Asime Fera

8.Alboren Aliaj

9.Kristaq Meçi

10.Rudi pashaj

11.Ardian Skëndaj

12.Teki Xhemalaj

13.Mujo Shakaj

14.Anisa Shametaj

15.Klara Bajaziti

16.Pëllumb Nezha

17.Evis Allushi

18.Besian Gega

19.Paula Sullaj

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/1 datë 30.9.2021

Z.Simo Petromilo – Të nderuar këshilltarë. Sot po zhvillojmë mbledhjen e radhës së këshillit bashkiak . Projekt vendimet e paraqitura nga administrata janë 15, i keni marrë me e-mail , dhe rendin e ditës . Këto projekt vendime kërkojnë shqyrtim në këshill. Nëqoftëse keni gjë në lidhje me rendin e ditës ?

Z.Grigor Dede - Përshëndetje . Dje në mbledhjen e konferencës së kryetarëve , kam marrë pjesë dhe kam qenë në vend të zotit Tahiraj, si zëvendës i tij . Rendi i ditës ka 15 pika . Dje në konferencën e kryetarëve u fut dhe materiali i zotit Çollaku . Me përjashtim të pikave 6 dhe pikës 7 për mangësi informacioni , u lanë për një mbledhje të afërt për 4-5 ditë si dhe projekt vendimi i zotit Çollaku që erdhi me vonesë .Pra ka mungesë informacioni,çfarë bëhet në këtë ndërmarrje, padakortësinë e kryetarit të bashkisë dhe materiali i fundit ardhur me vonesë.

Z.Daut Zëraj /Drejtor Juridik – Është e vërtetë që patëm një diskutim të tillë. Përsa i përket pikës 6 dhe 7 , por rendin e ditës e vendos këshilli. Por , në lidhje me projekt vendimin për pikën 6 , është sjellë në afat , relacionin sqarues e ka , është një projekt vendim i domosdoshëm, pavarësisht qëndrimeve , ky është një material korrekt. Si këshilli dhe administrata të jemi në një marrëdhënie kompromentare. Këshilli ka marrë disa vendime në vijimësi për këtë ndërmarrje.

Z.Simo Petromilo - Ju zoti Daut keni qenë i pranishëm edhe në mbledhjet e komisioneve , kështu që rendin e ditës e vendos këshilli.

Z.Daut Zëraj - Nuk është serioze që të diskutojmë me firmën kontraktore , nuk është nxjerrë asnjë argument ligjor.

Z.Kreshnik Tepelena - Përsa i përket pikës 6 , bie dakort në parim, nuk e di çfarë ka munguar . Shoh dhe relacioni është në rregull, jo vetëm për donatorët, por edhe për punëtorët që do të punësohen .

Z.Simo Petromilo – Kemi 2 propozime të zotit Dede dhe zotit Tepelena . Pra, votohet propozimi i zotit Dede . Kush është dakort të hiqet pika 6 dhe pika 7 ?

Votohet .

16 vota – pro.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

Z.Simo Petromilo – Kush është dakort me propozimin e zotit Tepelena ? Pra të futet vetëm pika 6 ?

Votohet .

6 vota –kundër.

2vota – abstenim.

Znj.Eglantina Imeraj – Jam dakort me zotin Taulla , duam sqarim.

Z.Taulla Zanaj /DFBK - Zbatoni proçedurat. Neve jemi administratë , jo politikë . Kush janë arsyet, pse ? Relacioni dhe materiali është sjellë në kohë . Roli i sekretarit të këshillit është të marrë materialet dhe tjua shpërndajë këshilltarëve , pastaj vendos këshilli . Asnjë nuk di që zoti Dede është kryetar grupi, asnjë se di . Çfarë do ti themi donatorit , shteti shqiptar po paguan . Si mund ta hiqni nga rendi i ditës. Zbatoni rregulloren.

Z.Simo Petromilo - Në një kohë të afërt do të shqyrtohet pika 6.

Z.Taulla Zanaj - Zbatoni proçedurën, mos na merrni nëpër këmbë si administratë. S’keni pse kundërviheni.

Z.Agron Gjipali - Do të jap dhe unë përgjigje. Dua të them dy gjëra nga mbledhjet e komisioneve . Me autorizim të zotit Anduel , është autorizuar zoti Grigor si kryetar grupi . Në lidhje me pikat 6 dhe 7 , është thënë dje , të hiqen , unë skam qenë në takimet e grupit. Përsa i përket pikës 6, unë nuk heq asnjë presje , i kam thënë ato, se ky material ka ardhur në kohë . Nuk diskutoj korrektesën . Detyra e këshillit është të miratojë rendin e ditës. U votuan dhe u miratuan, kjo është rregullorja. Në lidhje me votimet, ky është rezultati. Në bazë të rezultatit , këto nuk duhet të futen në rendin e ditës.

Z.Grigor Dede - Propozimi im është që ky material të hyjë në mbledhje për 3-4 ditë . Silleni në rregull këtë material , të njihemi dhe ne.

Z.Taulla Zanaj – Thuaj arsyet . ( Largohen z.Kreshnik Tepelena dhe z.Ervis Caushaj )

Z.Simo Petromilo - Kalojmë në rendin e ditës pa pikën 6 dhe pikën 7. Kalojmë në pikën e parë të rendit të ditës, miratimi i procesverbalit të mbledhjes së këshillit të datës 26.8.2021. Kush ka gjë në lidhje me këtë pikë ?

Z.Agron Gjipali - E kam nisur dhe me e-mail . S’ka asgjë nga këshilltarët .

 Dakort

Votohet.

 Miratohet .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/2 datë 30.9.2021

Z.Simo Petromilo - Kalojmë në pikën 2 të rendit të ditës, në miratimin e raportit të Bashkisë Vlorë mbi nevojat emergjente për strukturën e drejtorisë së emergjencave civile dhe skuadrës së saj si dhe pikës 3 , raport mbi masat e marra nga Bashkia Vlorë për pastrimin e KUL,KUB të hidrovorit në prag të sezonit të vjeshtës dhe të dimrit. Janë 2 raporte .

Ka ndonjë gjë nga administrata ? Po nga këshilltarët ?

Z.Kasëm Mahmuti - Përshëndetje. Këto dy raporte u inciuan nga kërkesat tona , e para në lidhje me strukturën e skuadrës së shpëtimit nga zjarri dhe puna e Ndërmarrjes së Ujësjellës Kanalizime , në lidhje me masat e marra për kanalet e ujrave të bardha dhe të larta. Informacioni fokusohet në punën e Drejtorisë së Emergjencave Civile dhe, unë kam kërkuar një informacion në lidhje me nevojat dhe mundësinë e financimit . Këto financime do të paraqiten në buxhetin e ardhshëm për këtë zë ?

-Ndërsa për Ndërmarrjen e Ujësjellësit do të shohim me kalimin e kohës sa efiçente do të jetë puna e tyre.

Z.Simo Petromilo – Nëqoftëse s’ka gjë tjetër, kalojmë në votim.

Pro – 27 vota

Kundër – 0 vota

Abstenim – 0 vota.

Miratohet .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/3 datë 30.9.2021

Z.Simo Petromilo – Kalojmë në pikën 4 të rendit të ditës, në raportin e monitorimit të zbatimit të buxhetit për periudhën janar – gusht 2021.

Kush e do fjalën nga administrata?

Z.Taulla Zanaj /DFBK – Materiali është diskutuar në mbledhjet e komisioneve, jam i hapur për çdo gjë dhe për këdo.

Z.Kasëm Mahmuti – Faleminderit. Kam disa pyetje .Në raport evidentohen …taksa e ndërtesës së truallit , nuk është realizuar . Ka ndikuar në mosrealizim , sepse një pjesë është sekuestruar nga banka .

-Faktor tjetër, mungesa e taksës nga investimet në qytet ?

-Sa m2 nuk arrihen të taksohen?

-Ndërmarrja e Ujësjellësit ka arkëtuar nga tarifat e pastrimit, ndriçimit etj, -46 milionë .

-Taksa e pasurisë së paluajtëshme -47 milionë . Janë vlera të arkëtuara nga Ujësjellësi ,por s’kanë kaluar në llogari të bashkisë . A ka… për çfarë arsye nuk derdhet në llogari të bashkisë nga ujësjellësi ?

-Në lidhje me të ardhurat mendoj se s’do ti kalojë 70%. Ku do jëtë efekti. Sot jemi 45 %.

Zëri shpenzime , ka mosrealizim në zërin për mallra dhe shpenzime të tjera .

Çfarë ka ndikuar në mosrealizimin e këtij zëri?

Z.Simo Petromilo - Kush mund të përgjigjet nga administrata ?

Znj.Anjeza Shiko /DTT – Në lidhje me pyetjen e parë, në zërin e kësaj takes … gjatë këtij viti , kjo është shitur nga bankat dhe i ka kaluar të tretëve.

Për pyetjen e dytë është një e ardhur që do ti mungojë bashkisë … ka ikur ky zë.

Për pjesën ku do të mbulohen këto të ardhura jemi optimist dhe do realizohen këto të ardhura.

Z.Kasëm Mahmuti –Kërkova shifra . sa m2 preken nga investimi ?

Znj.Anjeza Shiko – Do të dalin sipërfaqet në m2 , pasi është në proçes.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

Z.Taulla Zanaj – Për Ndërmarrjen e Ujësjellësit , është e rëndësishme të themi se, taksat dhe tarifat në arkëtimet e ujësjellësit….. Ata janë në rregull me arkëtimet. Ndërsa për ti kaluar bashkisë , vijnë 2 muaj me vonesë. Është rregullorja e ujësjellësit. –97% e taksës së arkëtuar, janë të faturuara, i kanë kaluar bashkisë, 3% është e ujësjellësit si agjent tatimor.

Në vitin 2021 është një debi ku nuk ka arkëtuar asnjë lekë për vetë treguesit e vetë ndërmarrjes . Ne në mbledhjen e këshillit mbikqyrës e kemi ngritur si problem dhe trajtuar por s’kemi gjetur zgjidhje . Pra, ngatërohet ,faturohet me arkëtohet . Nëqoftëse , ata kanë 63 mijë familje ata arkëtojnë 38 – 40 mijw familje. Kjo vlerë i kalon bashkisë . Pra, nga vlera 80 milionë është si debi , nga ujwsjellwsi ,ska paguar . 8-mujori është likujduar.

-Për pyetjen e tretë , përsa i përket realizimit , e mirëkuptoj këshilltarin. Duke analizuar 5 vitet e fundit , them se këtë vit do ta kapim 70%. Reflektuar në zërin investime ..

Pyetja e katërt , përsa i përket shpenzimeve. Këtë vit ka ndryshuar ligji prokurimeve , kalon ekonomizimin e shpenzimeve, por fakti tjetër , muaji i shpenzimeve është qershor-korrik –gusht . Gjatë këtyre muajve bëhen prokurimet.

Z.Simo Petromilo – Faleminderit.

Z.Grigor Dede – Faleminderit. Dje në komisionin e financës u diskutua dhe u dhanë përgjigje edhe sot. Krahasuar vitet 2018-2019 , ky buxhet reflekton një lloj ngritje , realizimi dhe shërbime , për tu përgëzuar kjo. Sa më shumë të ardhura aq më shumë investime . Dua të përgëzoj drejtorinë e tatim taksave që e ka reflektuar në punën e saj këtë rritje.

-Pyetje tjetër, në lidhje me Ndërmarrjen e Ujësjellësit kemi miratuar nga 1-3% si agjent tatimor. Por, arkëtimi për taksën e ndërtesës nuk është në nivelin e duhur. Është faturuar por jo arkëtuar. Duhet ti tërhiqet vëmendje Ndërmarrjes së Ujësjellësit për këtë taksë.

Z.Simo Petromilo – Nëqoftëse s’ka gjë tjetër, e hedhim në votim , pikën 4 .

Votohet .

Pro - 27 vota

Kundër – 0 vota

Abstenim -0 vota.

Miratohet .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/4 datë 30.9.2021

Z.Simo Petromilo – Kalojmë në pikë 5 të rendit të ditës në, projekt vendimin “ Për miratimin e programit buxhetor afatmesëm përfundimtar 2022 – 2024 “.

Kush e do fjalën? Sigurisht që ne i kaluam dhe në mbledhjet e komisioneve dje , nuk pati vërrejtje.

Z.Taulla Zanaj - Miratimi i këtij projekt vendimi është vazhdimi i miratimit të kalendarit të miratuar nga këshilli bashkiak . Në bazë të ligjit , ky miratim i kalon Ministrisë së Financave për miratimin e buxhetit afatmesëm 2022-2024. Ka bërë vetëm disa ndryshime në lidhje me Drejtorinë e Emergjencave Civile , të dalin si zë më vete . Rekomandim tjetër , për çdo shërbim që i ofrohet komunitetit. Viti 2020 është viti bazë . Të gjithë këta faktorë , miratohen nga Ministria e Financave dhe i sillen këshillit për miratim për buxhetin afatmesëm 2022-2024.

Z.Simo Petromilo – Nëqoftëse s’ka diskutim tjetër , e hedhim për miratim . S’ka .

Votohet .

Pro – 27 vota

Kundër -0 vota

Abstenim – 0 vota

Miratohet.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/5 datë 30.9.2021

Z.Simo Petromilo – Kalojmë në pikën 8 të rendit të ditës, në projekt vendimin “ Për dhënien e ndihmës ekonomike nga të ardhurat e bashkisë për muajin gusht 2021 “.

Nga administrata ?

Znj.Irena Stasa /DNSHS - Nga të ardhurat e bashkisë, janë 36 familje përfituese, në kushte social ekonomike shumë të vështira, të shtrira këto në të gjithë bashkinë dhe njësitë administrative . Janë 3 familje të hequra nga sistemi dixhital. Kanë paraqitur kërkesë 3 kryefamiljare në kushte të vështira social ekonomike.

Z.Simo Petromilo – Nëqoftëse s’ka gjë tjetër , e kalojmë në votim .

Pro -27 vota

Kundër -0 vota

Abstenim – 0 vota.

Miratohet

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/6 datë 30.9.2021

Z.Simo Petromilo – Kalojmë në pikën 9 të rendit të ditës, në projekt vendimin “ Për dhënien e ndihmës ekonomike nga fondi i kushtëzuar për muajin gusht 2021 “.

Znj.Irena Stasa - Janë 23 familje përfituese me vlerën e fondit të përcaktuar.

Z.Simo Petromilo – E hedhim në votim. Votohet.

Pro – 27 vota.

Kundër – 0 vota.

Abstenim – 0 vota .

Miratohet .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/7 datë 30.9.2021

Z.Simo Petromilo – Kalojmë në pikën 10 të rendit të ditës, në projekt vendimin “ Për miratimin e listës për fëmijët e familjeve me probleme të thella social ekonomike që do të frekuentojnë çerdhet dhe kopshtet me drekë për një periudhë 10-mujore me të ardhurat e bashkisë”.

Këtu bëhet fjalë për një fëmijë 1 vjeç. Zonja Stasa ?

Znj.Irena Stasa - Është një fëmijë nga familje me probleme social ekonomike , është një grua e vetmuar , ka një fëmijë 1 vjeç. Ne kemi menduar që ta trajtojmë këtë fëmijë në çerdhe falas për një periudhë 10-mujore .

Znj.Frosina Qyrdeti – Zonja Irena, tha që janë disa familje , pse është një fëmijë ? Sa të tillë ka ?

Znj.Irena Stasa – Ky është në vazhdimësi për këta fëmijë . Kemi miratuar dhe më parë fëmijë me probleme të tilla.

Z.Simo Petromilo - E hedhim në votim . Votohet.

Pro – 27 vota

Kundër – 0 vota

Abstenim – 0 vota

Miratohet.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/8 datë 30.9.2021

Z.Simo Petromilo – Kalojmë në pikën tjetër të rendit të ditës, pika 11 ,projekt vendimi

 “ Për Miratimin e vlerës financiare të dëmeve të shkaktuara nga djegia në banesën e zotit Qazim Kalemi në datën 09.8.2021 dhe, shpërblimin financiar nga ana e Bashkisë Vlorë “. Nga administrata ?

Z.Adrian Vreshtazi/DMC – Për hartimin e këtij projekt vendimi, bazohemi tek VKM nr 329 , për dhënie ndihme financiare në raste fatkeqësish. Gjithë strukturat kanë punuar për ti ardhur në ndihmë qytetarit . Dokumentacioni është plotësisht i rregullt . Bëhet fjalë për zotin Qazim Kalemi. Për ti ardhur në ndihmë qytetarit , i kërkoj këshillit miratimin e këtij projekt vendimi.

Znj.Liljana Breshani - Më vjen mirë që bashkia u vjen në ndihmë qytetarëve, por doja të dija më shumë për këtë person, është në vështirësi ekonomike , por ka të ardhura ..

Z.Adrian Vreshtazi – VKM nr 329 i përcakton qartë. Nuk merren parasysh të ardhurat apo shkaqet. VKM 329 merret ose zbatohet për dhënien e ndihmës financiare, vlerën e banesës së djegur, vlerën e mobiljeve ..Ky ligj nuk ka lidhje as me sigurimin e banesave . Është një ndihmë që u jepet njerëzve të dëmtuar . Deri tani punohet me këtë VKM.

Znj.Liljana Breshani - S’do merrem me ligjin,por doja të dija diçka në lidhje me këtë person.

Z.Simo Petromilo – Në lidhje me këtë proçedurë ka punuar dhe administrata e bashkisë dhe këshilli i qarkut .

E hedhim në votë. Votohet .

Pro -27 vota

Kundër – 0 vota

Abstenim – 0 vota

Miratohet.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/9 datë 30.9.2021

Z.Simo Petromilo – Kalojmë në pikën 12 të rendit të ditës ,në projekt vendimin “ Për miratimin e krijimit të Shoqatës Sportive të Basketbollit “ Flamurtari “ , të miratuar me Vendimin Nr 3189 datë 28.10.2011 të Gjykatës së Rrethit Gjyqësor Tiranë “.

Nga administrata ?

Z.Daut Zëraj/D.Juridike - Një pjesë e këshilltarëve janë në dijeni me ndryshimet e ligjit “ Për Sportin “ ky ndryshon forma, pra në shoqatë. Përsa i përket volejbollit , Federata e Volejbollit , Basketbollit u ka kërkuar klubeve që pa krijuar shoqatat nuk do të marrin pjesë në aktivitete. Pra, kërkohet ndryshimi i formës së tyre.

Shoqata e basketbollit është e krijuar. Shoqata e volejbollit nuk është krijuar , por ne ti hapim rrugë proçedurave të mëtejshme , në zbatim të ligjit. Kemi një sërë shkresash nga Federata , nga Klubi Shumësportësh .. Në të ardhmen mund të lindë nevoja dhe për sported e tjera. Por sot vetëm për këto.

Z.Simo Petromilo - Atëherë këlojmë për votim pikën 12 dhe pikën 14 “ Për Miratimin e krijimit të Shoqatës Sportive të Volejbollit “Flamurtari “.

Votohet. ( Vjen z.Julian Bleta )

Pro - 28 vota.

Kundër – 0 vota

Abstenim – 0 vota.

Miratohen .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/10 datë 30.9.2021

Z.Simo Petromilo - Vazhdojmë me pikën 13 të rendit të ditës, me projekt vendimin

 “ Për miratimin e fondit për vazhdimin e proçedurave të shpronësimit për pasuritë e paluajtëshme që preken nga projekti “ Rikualifikimi Urban i Sheshit të Flamurit,Vlorë “.

 Nga administrata?

Z.Daut Zëraj – Në projekt vendim bëhet fjalë për shpronësimin e disa objekteve nga buxheti i bashkisë , hequr nga disa zëra, rikonstruksion i 3 shkollave, ishte ky projekt dhe bashkëpunim i FSHZH . Ky projekt nuk u realizua dhe kështu ky fond do të kalojë për shpronësime për projektin tek Sheshi i Flamurit.

Znj.Edlira Kapllanaj – Do të doja që këto fonde që do të merren nga shkollat , le të realizohen…

Z.Daut Zëraj – Është fond i FSHZH , dhe është lënë fond rezervë, këto su realizuan , doli ky projekt , kështu që kalojnë për shpronësime tek projekti për Sheshin e Flamurit.

Z.Simo Petromilo – Kalojmë në votim.

Votohet.

Pro – 28 vota

Kundër – 0 vota

Abstenim – 0 vota .

Miratohet .

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/11 datë 30.9.2021

Z.Agron Gjipali – Kalojmë në pikën 15 të rendit të ditës , në lidhje me projekt vendimin

 “ Për dorëzim mandati para kohe të zotit Anduel Tahiraj dhe zotit Ilir Metaj “. Kanë paraqitur kërkesat , u është hequr dhe shpërblimi mujor . Lista do të vazhdojë me aleatët , pasi lista e PS ka përfunduar.

Z.Simo Petromilo – E hedhim në votë . Votohet .

Pro – 28 vota.

Kundër – 0 vota.

Abstenim – 0 vota .

Miratohet.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 12/12 datë 30.9.2021

Z.Simo Petromilo – Kalojmë tek pika e fundit e rendit të ditës “ Të ndryshme “.

 Kush ka ndonjë gjë për diskutim ? - Asnjë.

Atëherë faleminderit. Mbledhjen e deklaroj të mbyllur.

 Adresa:Sheshi “4 Heronjtë”, Tel: 033421201; Fax 033421201: [www.vlora.gov.al](http://www.vlora.gov.al); E-mail: info@vlora.gov.al